Η Φωνολογία Κατά την Εκμάθηση της Ελληνικής ως Δεύτερης / Ξένης Γλώσσας: βιβλιογραφική επισκόπηση
Creators: name: Ζήκου, Ευανθούλα Ιωάννη
Publisher: name: Aristotle University of Thessaloniki
Year: 2013
Subjects: Φωνολογία
Απόκτηση δεύτερης/ξένης γλώσσας
Εκμάθηση ελληνικής φωνολογίας
phonology
second language acquisition
greek phonology learning

description: Η παρούσα εργασία αποτελεί μια προσπάθεια επισκόπησης των βιβλιογραφικών αναφορών που σχετίζονται με την κατάκτηση της ελληνικής φωνολογίας από αλλόγλωσσους μαθητές. Βασικός στόχος της είναι να παρουσιάσει τις μελέτες που έχουν εκπονηθεί, αλλά και να αναδείξει τα ερευνητικά κενά που υπάρχουν στον τομέα αυτόν, ώστε να βοηθήσει στις μελλοντικές πειραματικές έρευνες. Για την ολοκληρωτική κατανόηση του κύριου θέματος της εργασίας, αλλά και την ομαλή μετάβαση σε αυτό, παρουσιάζεται αρχικά το θεωρητικό πλαίσιο μέσα στο οποίο αναπτύχθηκε η μελέτη της κατάκτησης μιας δεύτερης/ξένης γλώσσας. Αναλύονται δηλαδή οι θεωρίες για τη γλωσσική ανάπτυξη των αλλόγλωσσων μαθητών, από τις παλιότερες ως τις πιο πρόσφατες, καθώς και τα πιο βασικά ερευνητικά εργαλεία που βοηθούν στην κατανόηση αυτής της αναπτυξιακής διαδικασίας. Στη συνέχεια, αναφέρονται τα νεότερα θεωρητικά μοντέλα που διατυπώθηκαν για τη μελέτη της εκμάθησης της φωνολογίας μιας δεύτερης/ξένης γλώσσας, ώστε να γίνουν εύκολα κατανοητές οι θεωρητικές βάσεις των ερευνών που παρουσιάζονται στις επόμενες ενότητες. Το βασικό θέμα της εργασίας χωρίζεται σε δύο μέρη. Το πρώτο μέρος αφορά τη βιβλιογραφική επισκόπηση των διεθνών πειραματικών ερευνών που σχετίζονται με τη φωνολογική κατάκτηση μιας δεύτερης/ξένης γλώσσας γενικότερα, ενώ στο δεύτερο μέρος παρατίθενται οι μελέτες που αφορούν πιο συγκεκριμένα την κατάκτηση του φωνολογικού συστήματος της ελληνικής από αλλόγλωσσους μαθητές. Η παρουσίαση όλων των σχετικών ερευνών γίνεται με βάση μια θεματική ομαδοποίηση, οπότε διαχωρίζονται σε αυτές που αφορούν την παρεμβολή της μητρικής γλώσσας και σε εκείνες που αφορούν τη διδακτική πρακτική. Με αυτόν τον τρόπο γίνεται πιο εύκολη και η σύγκρισή τους σε θεωρητικό και μεθοδολογικό επίπεδο. Τέλος, πάνω σε αυτές τις συγκρίσεις βασίζονται και τα τελικά συμπεράσματα της εργασίας, όπου τονίζεται το γεγονός πως οι μελέτες που αφορούν την κατάκτηση της ελληνικής φωνολογίας βρίσκονται ακόμη σε πολύ πρώιμο στάδιο τόσο θεματικά όσο και θεωρητικά και μεθοδολογικά.
description: This work is an attempt to overview the bibliographical references related to the acquisition of the Greek phonology by foreign students. The main purpose is to present the studies which have been carried out and also to highlight the research gaps in this area. For a complete understanding of the main topic of this work and also the smooth transition to the main part of it, we firstly present the theoretical framework within which the study of the second language acquisition was developed. We analyze the theories about the linguistic development of foreign pupils and we refer to the most basic research tools that help in understanding the development process. Then, we present the theoretically formulated models for the study of a L2 phonology learning, in order to make it easier to understand the theoretical foundations of the studies presented in the following sections. The main theme of the work is divided into two parts. The first part concerns the bibliographical overview of the international experimental research related to the phonological acquisition of a L2 in general, while the second part refers to the studies related particularly to the acquisition of the Greek phonological system by foreign students. The presentation of all the relevant surveys is being based on a thematic grouping, under which we separated them into those relating to the interference of the mother language and in those relating to educational practice. In this way it becomes easier to compare them on the theoretical and the methodological level as well. The final conclusions of the work are mainly based on these comparisons, stressing the fact that the studies relating to the acquisition of the Greek phonology by foreign pupils are still at a very early stage in both theoretical and methodological level.